भोपाल. कांग्रेस ने दावा किया था कि मध्यप्रदेश की वोटर लिस्ट में 60 लाख फर्जी मतदाता दर्ज कर लिए गए हैं. चुनाव आयोग की विशेष टीम ने जांच की और काग्रेस की शिकायत को खारिज करते हुए कहा कि साठ नहीं आठ फर्जी वोटर्स मिले हैं. ज्योतिरादित्य सिंधिया ने आयोग की जांच रिपोर्ट को कागजी बताते हुए खारिज कर दिया और वोटर लिस्ट के फिजीकल वेरिफिकेशन की मांग की है. उन्होंने कहा कि चुनाव आयोग की टीमें गठित कर घर-घर जाकर मतदाताओं का वेरिफिकेशन करें. कागजी कार्रवाई से कुछ नहीं होगा, जिस तरह से वोटर लिस्ट में गड़बड़ी सामने आई है, उसकी गहराई से जांच की जाए.